
1. ÚVOD 

Športový klub Academic Žilinská univerzita v Žiline (AC UNIZA) je občianske združenie so sídlom Univerzitná 8215/1, 010 26 Žilina, IČO: 42060036, ktoré bolo registrované Ministerstvom vnútra Slovenskej republiky dňa 18.07.2007 pod číslom: VVS/1-900/90-30442.
Športový klub AC UNIZA pôsobí pri Žilinskej univerzite od roku 2007. V súlade so svojimi stanovami zabezpečoval aj v uplynulom období svojou činnosťou rozvoj predovšetkým vysokoškolského športu na UNIZA vo svojich dvoch sekciách: 
- sekcia športu pre všetkých (ŠPV)
- sekcia výkonnostného športu
V sekcii výkonnostného športu pôsobia tieto oddiely: atletika, basketbal, bedminton, džudo, florbal, karate, lyžovanie, silový trojboj, thajský box, volejbal a futbal.


2. ORGÁNY AC UNIZA 

Štatutári AC UNIZA:
PaedDr. Róbert Janikovský  – predseda Správnej rady AC UNIZA
Mgr. Daniel Baránek, PhD. – riaditeľ AC UNIZA
Štatutári AC UNIZA boli riadne zvolení na výročnom zasadnutí Správnej rady AC UNIZA dňa 18.06.2024 a ich funkčné obdobie trvá do 30.06.2028.
 
Dozorná rada AC UNIZA:
Ing. Jozef Cisárik, predseda DR
Peter Minárik, člen DR
Mgr. Ján Valúch, člen DR


3. PREHĽAD ČINNOSTÍ USKUTOČNENÝCH  V ROKU 2025

V  sekcii športu pre všetkých sa nám darí napĺňať ciele a úlohy v súlade s plánom činnosti. Týka sa to hlavne množstva športových podujatí, ktoré organizujeme spoločne s pracovníkmi ÚTV UNIZA. Ide predovšetkým o masové súťaže a športové sústredenia určené pre študentov a zamestnancov UNIZA (členov AC UNIZA), vrátane účasti na zahraničných podujatiach.
Spoločne organizujeme športové súťaže, vrátane tých najvýznamnejších, ako sú Univerziády SR, Akademické majstrovstvá SR, Finále univerzít a pod.

Športové akcie

Finále univerzít Slovenskej republiky 2025
Finále univerzít Slovenskej republiky je druhým najvyšším celoslovenským športovým podujatím vysokoškolákov, na ktoré postupujú víťazi kvalifikácií regiónov stred, východ, západ a Bratislavy. Súťaže riadi Slovenská asociácia univerzitného športu v spolupráci s univerzitnými pracoviskami telesnej výchovy, VŠTJ a VŠK.
Finále univerzít SR 2025 vo florbale mužov a žien usporiadala Technická univerzita v Košiciach v dňoch 11.-12. novembra 2025. Žilinská univerzita v Žiline sa na podujatí predstavila s výberom študentov a študentiek reprezentujúcich región stred. Výber študentov UNIZA obsadil výbornú striebornú priečku s bilanciou dve víťazstvá a jedna smolná prehra po nájazdoch. Víťazom celého turnaja sa stala domáca TUKE Košice. Pódiové umiestnenia doplnila bronzová UNIBA Bratislava a nepopulárnu 4. priečku obsadila SPU Nitra. Výber študentiek regiónu stred s početným zastúpením hráčok UNIZA sa stal víťazom Finále univerzít SR 2025 vo florbale žien s bilanciou jedno víťazstvo a jedna prehra po nájazdoch.  2. miesto obsadil výber regiónu východ a bronzové medaile si odniesli florbalistky regiónu Bratislava.
Poďakovanie patrí našim reprezentantom, a taktiež trénerom družstiev, ktorí svoje tímy zodpovedne pripravovali. Tím mužov koučoval Mgr. Daniel Baránek, PhD., ženy viedol Timotej Sádecký.

Majstrovstvá UNIZA v alpskom lyžovaní a snoubordingu 2025
Každoročným vrcholom lyžiarskej sezóny na Žilinskej univerzite sú Majstrovstvá UNIZA v zjazdovom lyžovaní a snoubordingu. Vo štvrtok 20. marca 2025 sa uskutočnil vo Vrátnej doline už 27. ročník tohto tradičného univerzitného podujatia. O čo najlepšie umiestnenie v dvanástich kategóriách bojovalo 56 účastníkov. V štartovnej listine figurovali „skalní“ pretekári, ale pridali sa aj nováčikovia, ktorí po zvládnutí trémy podali výborné výkony. Kto prišiel, určite neoľutoval. Krásne jarné počasie a kvalitne pripravená lyžiarska trať boli odmenou pre všetkých študentov a zamestnancov univerzity, ktorí zavítali na naše tradičné stretnutie niekoľkých generácií milovníkov zimných športov.
Organizátormi akcie boli AC UNIZA a ÚTV UNIZA.. Na záver podujatia tých najlepších v jednotlivých kategóriách, ako aj víťazov jednotlivých fakúlt, dekorovali poverený riaditeľ ÚTV UNIZA PaedDr. Marián Hrabovský, PhD. a riaditeľ šampionátu  PaedDr. Róbert Janikovský. Naše poďakovanie patrí rektorovi Žilinskej univerzity, ktorý prevzal nad týmto vydareným športovým podujatím záštitu.
Držiteľom Putovného pohára za najlepší dosiahnutý výkon sa stal Martin Pačnár (UPJŠ KE), víťaz študentskej kategórie lyžiarov.

Jarná cena UNIZA 2025
V mesiacoch apríl a máj sa na pôde Žilinskej univerzity konal 3. ročník seriálu športových akcií s názvom JARNÁ CENA UNIZA 2025. Podobne, ako novembrové Univerzitné športové dni UNIZA, priniesol športové zápolenia v mnohých športových odvetviach: atletika, basketbal, bedminton, bouldering, florbal, golf, jumping,  lukostreľbe, malý futbal, plávanie, silový trojboj, stolný tenis a tenis. O plynulý priebeh jednotlivých súťaží sa postarali AC UNIZA a lektori Ústavu telesnej výchovy UNIZA. Najmasovejšou súťažou tohtoročnej JC sa stal 28. ročník Behu do strečnianskych hradných schodov.
V modernom Športovom centre UNIZA sa uskutočnil basketbalový turnaj, ktorého sa zúčastnili zástupcovia fakúlt UNIZA a študenti ERAZMUS. Turnaj priniesol skvelé športové výkony. Podujatie v kvalitných priestoroch si študenti užili, vládla výborná športová atmosféra.
Bedmintonový turnaj v rámci Jarnej ceny UNIZA, za účasti 45 študentov a študentiek UNIZA a EU Brno, mal veľmi slušnú športovú úroveň. Súťažilo sa v dvojhre študenti, študentky a vo štvorhre študenti, študentky. Bedminton patrí medzi najstaršie športy na svete a jeho popularita aj v radoch našich študentov stále stúpa.
Jarná cena v boulderingu  privítala 43 pretekárov, ktorí prišli súťažiť o titul najlepších lezcov a lezkýň našej univerzity. Priestory K2 lezeckej steny boli priam presýtené napätím a pravou súťažnou atmosférou. Trasa vyskladaná z desiatich súťažných bouldrov potrápila aj najlepších borcov.
Jarná cena UNIZA vo florbale sa uskutočnila na vonkajšom ihrisku v areáli internátov Hliny V. Viac ako sto študentov UNIZA sa predstavilo v zastúpení desiatich tímov jednotlivých fakúlt. Po tuhých bojoch zvíťazil tím FPEDAS, ktorý vo finále zdolal zástupcov FRI A. Stupne víťazov doplnil tím FBI A.
Majstrovstvá UNIZA v golfe sa konali v Golfovom a športovom klube Trenčín. Turnaja sa zúčastnilo 11 vysokoškolákov. Účastníci boli rozdelení do 4 flajtov, absolvovali 9 jamiek. Súťažilo sa v kategórii hra na rany. Podmienky pre toto podujatie boli výborné a súťaž mala veľmi slušnú úroveň.
Maratón v jumpingu oslovil 10 študentiek, ktoré počas dvoch 60-minútových blokov cvičenia preukázali skvelú kondíciu a zručnosť skokových variácií. V sprievode dynamickej hudby dievčatá absolvovali výborný kardio tréning.
Jarná cena v lukostreľbe zaujala predovšetkým študentov, ktorí sa v tomto športe zdokonaľujú v rámci hodín TV. Toto dávne športové odvetvie si nachádza stále viac prívržencov, preto má pevné miesto v ponuke športov pre našich vysokoškolákov.
Na multifunkčnom ihrisku v areáli Atletického štadióna UNIZA sa uskutočnil turnaj v malom futbale. Zúčastnilo sa ho 25 študentov zo všetkých fakúlt univerzity v zmiešaných tímoch. Turnaj priniesol množstvo napínavých súbojov pod prísnym dohľadom kvalifikovaného rozhodcu. Okrem najlepších tímov boli vyhodnotení aj najlepší hráč, najlepší strelec a najlepší brankár turnaja.
V plaveckej súťaži v rámci Jarnej ceny si zmeralo sily spolu 79 študentov a študentiek UNIZA v plaveckej disciplíne 50 m VS. Plavci súťažili priamo na čas v dvoch súťažných dňoch.
V rámci Jarnej ceny UNIZA 2025 sa konala aj silová súťaž s názvom "UNIZA DEADLIFT CUP 2025". 11 pretekárov z UNIZA, SPU Nitra a UTB Zlín si zmeralo svoje sily v disciplíne mŕtvy ťah. Akcia bola plná energie, skvelých výkonov a dobrej nálady!
Stolnotenisový turnaj študentov a študentiek UNIZA prebiehal v priestoroch Telocvične FBI na Májovej ulici. Zúčastnilo sa ho 28 pretekárov. Súťažilo sa v troch kategóriách: ženy + muži neregistrovaní hráči, ženy + muži registrovaní hráči a štvorhra. Súťažilo sa podľa pravidiel stolného tenisu a v duchu férového športového správania. 
Spolu 20 pretekárov sa zišlo na tenisovom turnaji, ktorý sa odohral na tenisových kurtoch TK Žilina. O výberový šport tenis je na UNIZA veľký záujem a tenisový turnaj bol akýmsi vyvrcholením výučbového procesu.
Najmasovejšou súťažou tohtoročnej Jarnej ceny UNIZA sa stal 28. ročník Behu do strečnianskych hradných schodov. 
Na súťažiach JARNEJ CENY 2025 štartovalo spolu 427 vysokoškolákov. Toto číslo svedčí o tom, že v masovosti športových podujatí sme stále lídrom spomedzi všetkých slovenských univerzít.

Beh do strečnianskych hradných schodov 2025
V piatok 16. mája 2025 sa pod hradom Strečno opäť súťažilo. Športovci sa zišli v poradí už na 28. ročníku Behu do strečnianskych hradných schodov. Tí neskôr narodení, ako sa už stalo zvykom, tvorili aj v tomto ročníku prevažnú väčšinu. Na štart sa postavilo dovedna úctyhodných 400 pretekárov z celého Žilinského kraja (len v kategórii chlapcov roč. 2009 až 2011 štartovala stovka bežcov)! Bojovali naozaj statočne a mnohí si siahli až na dno svojich síl. 
Beh do strečnianskych hradných schodov je športové podujatie, ktoré zahŕňa aj  možnosť bezplatnej prehliadky hradu Strečno a stredovekej dediny Paseka, čo je príjemným kultúrnym spestrením tejto športovej akcie. Hlavnými organizátormi tohto športovo-kultúrneho podujatia boli AC UNIZA a Ústav telesnej výchovy Žilinskej univerzity. Podujatie finančne podporilo mesto Žilina.

Univerzitné športové dni 2025
Športovou olympiádou by sa dal nazvať trojtýždňový maratón športových akcií, ktoré sa každoročne konajú pod hlavičkou novembrových udalostí na pôde Žilinskej univerzity. Zjednocuje ich názov "Univerzitné športové dni" a záštitu nad nimi prevzal p. rektor UNIZA. Tohtoročné Univerzitné športové dni zahŕňali súťaže v 13 športových odvetviach: atletika, basketbal, bedminton, bouldering, florbal, futsal, jumping, lukostreľba, plávanie, silová súťaž, stolný tenis, tenis a volejbal. 
Súťažiť prišli aktívni športovci, ale aj takí, ktorí zažili skvelú športovú atmosféru na väčšom športovom podujatí premiérovo. Diváci, ktorí potleskom vzdávali slávu víťazom a česť porazeným, vyburcovali pretekárov často ku vrcholným výkonom. 
O bezproblémový priebeh jednotlivých súťaží sa postarali športový klub AC UNIZA a Ústav telesnej výchovy Žilinskej univerzity a Slovenská asociácia univerzitného športu. V organizácii akademických športových podujatí sa s istotou radíme medzi najaktívnejšie slovenské univerzity. Na súťažiach UŠD 2025 štartovalo spolu  607 študentov. Toto číslo svedčí o tom, že u nás to športom žije! 
Najmasovejšou súčasťou seriálu Univerzitných športových dní UNIZA bolo tradičné bežecké podujatie s názvom Beh 17. novembra. 

Beh 17. novembra 2025
V piatok 7. novembra 2025 dopoludnia ožil priestor Veľkého Dielu v Žiline nebývalým ruchom. Konal sa tu v poradí už 59. ročník Behu 17. novembra, jedného z najstarších bežeckých podujatí na Slovensku. Hlavným charakteristickým znakom tejto športovej akcie je masovosť. Uznávame, že sa nám v poslednom období nedarí prilákať vysokoškolákov na krosové podujatie. Štafetu masovosti však zodpovedne prevzali deti a mládež z celého Žilinského kraja, ktorí aj v tomto ročníku tvorili prevažnú väčšinu. Za slnečného jesenného počasia sa na štart postavilo spolu 488 pretekárov v 11 kategóriách. Na prekonanie doterajšieho rekordu 502 pretekárov, chýbala vyššia účasť v kategóriách vysokoškolákov a dospelých. Náročná trať dôkladne preverila vytrvalosť a vôľové vlastnosti všetkých účastníkov.
Beh 17. novembra  je pevnou súčasťou každoročných Univerzitných športových dní UNIZA. Na organizácii tohto vydareného bežeckého podujatia sa podieľali AC UNIZA a Ústav telesnej výchovy UNIZA. Podujatie finančne podporilo mesto Žilina. Naše poďakovanie patrí aj pracovníkom Oddelenia správy a údržby budov UNIZA, ktorí nám každoročne ochotne pomáhajú s prípravou trate.

Vysokoškolské športové ligy 
V roku 2025 sa konali na pôde univerzity dlhodobé športové súťaže – vysokoškolské ligy pre študentov UNIZA v bedmintone, florbale, futsale, stolnom tenise a vo volejbale. Do jednotlivých súťaží bolo  zapojených spolu  283 našich študentov.

Zimné a letné telovýchovné sústredenia
V roku 2025 pripravil AC UNIZA lyžiarsky kurz v talianskom stredisku Kronplatz a kurz bežeckého lyžovania na Skalke.
V roku 2025 pripravil AC UNIZA nasledovné LTS:
- cykloturistika v oblasti Južné Tyrolsko (Taliansko), pomedzie Taliansko a Rakúsko,
- kondično-relaxačný pobyt v Horní Bečve  (ČR) pre zamestnankyne UNIZA,
- denný športový tábor pre deti zamestnancov UNIZA.

Spolupráca ÚTV  a športového klubu AC UNIZA
Pri organizácii mnohých akcií Ústav telesnej výchovy UNIZA úzko spolupracuje so Športovým klubom AC UNIZA, ktorý je najväčším vysokoškolským športovým klubom v rámci celého Slovenska. Spoločne organizujú športové súťaže, vrátane tých najvýznamnejších, ako sú: Akademické majstrovstvá SR, Finále univerzít SR či univerziády. V AC UNIZA sú združené tieto oddiely: atletika, basketbal, bedminton, futbal, florbal, karate, lyžovanie, silový trojboj, thajský box, volejbal a šport pre všetkých.


4. ROČNÁ ÚČTOVNÁ ZÁVIERKA 

V súlade s § 9 ods. 1 § 4 ods. 2 zákona č. 431/2002 Z.z. o účtovníctve v platnom znení  AC UNIZA účtuje v sústave podvojného účtovníctva.
Osobitne v účtovníctve sú sledované náklady a výnosy jednotlivých oddielov, športových akcií a zdrojov financovania, podľa hlavnej činnosti – t. j. daňové a nedaňové náklady a výnosy.
Účtovná závierka bola zostavená a zverejnená v súlade so zákonom o účtovníctve. AC UNIZA podala daňové priznanie k dani z príjmov podľa zákona č. 595/2003 Z. z. o dani z príjmov v riadnom termíne. 

Účtovná  jednotka AC UNIZA je aktívna od roku 2007 a predpokladáme, že svoju činnosť bude vykonávať aj v nasledujúcom období v nezmenenom rozsahu.
Nepredpokladáme, že by sme v budúcom období mohli výraznou mierou ovplyvňovať zamestnanosť a ani negatívne vplývať na životné prostredie.



5. PREHĽAD O PEŇAŽNÝCH PRÍJMOCH A VÝDAVKOCH za rok 2025

Výdavky – náklady                                                                    €
	spotreba materiálu
	76968

	opravy a udržiavanie
	2788

	cestovné
	4939

	Zmluvy o dobrovoľníckej činnosti
	2790

	ostatné služby 
	20869

	mzdové náklady
	2 425

	ostatné dane a poplatky
	151

	zaplatené úroky
	546

	osobitné náklady o.z.
	201516

	iné ostatné náklady
	799

	odpisy dlhodobého majetku
	8487

	poskytnuté príspevky iným organizáciám
	5863

	Náklady spolu
	328141





Výnosy – príjmy                                                                    €
	Tržby z predaja služieb
	27066

	Prijaté dary
	8316

	Osobitné výnosy
	80284

	Kurzové zisky
	93

	Prijaté príspevky od PO a FO
	58597

	Prijaté členské príspevky
	7355

	Príspevky z podielu zaplatenej dane
	35777

	Prijaté dotácie
	134294

	Výnosy spolu
	351782




	
	
	
	
	

	Hospodársky výsledok za rok 2025 

Zisk    23641 €

	
	
	
	

	
V súlade s § 9 od. 4 bod e) zákona č. 440/2015 Z. z. o športe a o zmene a doplnení niektorých zákonov  poskytla organizácia  zo svojho rozpočtu prostriedky prevyšujúce v súčte sumu 5 000 eur, za týmto účelom:
Ide o prostriedky, ktoré občianske združenie zaplatilo svojim dodávateľom za nakupované tovary a služby.

	PO alebo FO
	IČO
	Účel

	BCZA, s.r.o.
	56677600
	Ubytovanie športovcov na športovom sústredení

	BRETTON SK s.r.o.   
	50638726
	Nákup športových potrieb

	Florbal s.r.o.                 
	44887001
	Nákup športových potrieb

	Profit real  Žilina, s.r.o.    
	43846700
	Prenájom športových  priestorov

	KruHol s.r.o. 
	47858842
	Vedenie účtovníctva a administratívne práce

	Stredná športová škola,Rosinská                 
	55494099
	Prenájom športových  priestorov

	Žilinská univerzita v Žiline
	00397563
	Prenájom športových a prevádzkových priestorov

	MYPO             
	46877088
	Nákup a tlač športového oblečenie

	Universität Wien
	37586901
	Účasť na súťaži

	HITKA s.r.o.
	34145460
	Ubytovanie+služby na športovej akcii

	Ing. Ladislav Jarý, CK Victoria
	16312520
	Ubytovanie+služby na športovej akcii

	Ing. Milan Lietava
	55276296
	Služby trénera

	Mgr. Baránek
	46778993
	Služby trénera

	Montana DELUSSU FABIANO
	03096610211
	Ubytovanie+služby na športovej akcii

	Spáva športových zariadení mesta Žilina
	46931317
	Prenájom športových  priestorov

	Tomáš Tuček – STEATIT
	70170045
	Ubytovanie+služby na športovej akcii












V súlade s § 9 od. 5 bod f) zákona č. 440/2015 Z. z. o športe a o zmene a doplnení niektorých zákonov  náklady na prevádzku boli nasledovné: 



	Prenájom športových priestorov
	53581

	Športový materiál a potreby	
	3845

	Údržba MV + strojov
	714

	Tréningy     
	5197

	Služby rozhodcov
	2 818

	Služby trénerov
	28763

	Hráčske poplatky
	1248

	Zaplatené členské príspevky
	5863

	Nákup športového oblečenia   
	21464

	Vyúčtovanie športových akcií
	5210

	Cestovné
	4939

	Zmluvy o dobrovoľníckej činnosti
	2790

	Odpisy majetku
	8488





AC UNIZA nie je zakladateľom ani spoločníkom obchodnej spoločnosti ani nemá podiel na obchodnej spoločnosti alebo akcie obchodnej spoločnosti.

	
	
	




	
	
	


6. PREDPOKLADANÉ  VÝNOSY A  NÁKLADY V ROKU 2026

Návrh rozpočtu z verejných zdrojov na rok 2026



	Výnosy
	2026

	Dotácia MŠVVaŠ SR
	55 592,- €

	Výzvy SAUŠ – súťaže*
	11 040,- €

	Granty a športové  dotácie mesto*
	25 000,- €

	Prostriedky z 2 %*
	25 000,- €

	Prostriedky z RR SAUŠ
	4 100,- €

	SPOLU:
	120 732,- €



  *  predpokladaný príjem
	
	Náklady
	2026

	spotreba materiálu (športový materiál, športové oblečenie, obuv a pod.)
	
30 000,- €


	Služby (trénerov, rozhodcov)
	35 000,- €

	Osobitné náklady (prenájmy, súťaže, sústredenia, cestovné náklady)
	
55 732,- €

	
	

	SPOLU
	120 732,- €



	
	
	

	

	
	
	


Účtovná  jednotka AC UNIZA je aktívna od roku 2007 a predpokladáme, že svoju činnosť bude vykonávať aj v nasledujúcom období v nezmenenom rozsahu.
Nepredpokladáme, že by sme v budúcom období mohli výraznou mierou ovplyvňovať zamestnanosť a ani negatívne vplývať na životné prostredie.


7. STAV A POHYB MAJETKU v € 


	Dopravné prostriedky k 1.1.2025
	17424

	Oprávky k DP za rok 2025                      
	8488

	Oprávky k DP spolu                                  
	57660

	Spolu investičný majetok
	8936

	Krátkodobé pohľadávky z obchodného styku k 1.1.2025
	2500

	Krátkodobé pohľadáv. z obchodného styku k 31.12.2025
	2395

	Pokladnica k 1.1.2025
	1872

	Pokladnica k 31.12.2025
	3780

	Bankové účty k 1.1.2025
	12350

	Bankové účty k 31.12.2025
	39508

	Záväzky z obchodného styku (dodávatelia) k 1.1.2025
	4375 

	Záväzky z obchodného styku (dodávatelia) k 31.12.2025
	6180

	Krátkodobý majetok k 1.1.2025
	40908

	Krátkodobý majetok k 31.12.2025
	45273

8. ZMENY VYKONANÉ V ZAKLADAJÚCOM DOKUMENTE A INÝCH PREDPISOCH 

Počas roka 2025 nenastali v zakladajúcom dokumente a iných predpisoch AC UNIZA žiadne zmeny.
[bookmark: _GoBack]



							
Spracovali: PaedDr. Róbert Janikovský – štatutár AC UNIZA
	        Mgr. Daniel Baránek, PhD. – štatutár AC UNIZA
	        Ilona Slaninková – účtovníčka AC UNIZA

